Salariul unui biolog, cu 50% mai mic decât cel al unui medic. Explicația unui doctor în genetică.
Salariul unui biolog este 50% din salariul unui medic. Biologul Valerica Bică prelucrează până la 300 de teste COVID zilnic. Un biolog face 5 ani de facultate și 4 de specializare.
În spatele cifrelor COVID, e o echipă mare de biologi. Specialiști cu studii superioare, dar cu cele mai mici salarii din sistem.Valerica Bică, specialist în genetică, lucrează din 2002 la Spitalul Victor Babeș din Timișoara. A prelucrat, până acum, peste 50.000 de teste COVID. Are fişa postului la fel ca a unui medic, dar salariul la jumătate.Valerica Bică-Profir, Doctor în genetică: "Statul ne-a tăiat din salariu, în 2017. Așteptăm să se revină la drepturile pe care le-am avut în 2017. Adică 80% din salariul medicului specialist. Ne situăm lângă asistentul medical, adică lângă cadrul mediu, deși noi suntem cadre superioare. Așa avem salariul."Urmăriți Aleph News pe Facebook, Twitter, Youtube și Instagram!